Loredan
<s>Obitelj Loredan mletačka je plemićka obitelj, prisutna i u hrvatskim krajevima.</s><s>Kroz povijest, obitelj je iznjedrila niz poznatih ličnosti: duždeve, članove različitih državnih vijeća, prokuratore, providure, podestate, vojne zapovjednike, pomorske kapetane, crkvene velikodostojnike, književnike i odvjetnike.</s>

<s>Obitelj je bila politička dinastija tijekom kasnog srednjeg vijeka, renesanse i ranog modernog perioda, s brojnim članovima koji su nosili plemićke i političke titule u zemljama diljem Mediterana.</s><s>Obitelj je imala važnu ulogu u širenju i razvoju Mletačke Republike; bila je značajna u Ratu Lige Cambrai i njezini su se članovi istakli u obrani Europe od osmanskih osvajanja u Mletačko-osmanskim ratovima.</s><s>Obitelj je također odigrala presudnu ulogu u stvaranju moderne opere s Accademia degli Incogniti (hrv. Akademija nepoznatih), poznata i kao Loredanska akademija, te je naručila mnoga umjetnička djela slikara Venecijanske škole.</s>

<s>Podrijetlo i etimologija 
Podrijetlo obitelji nije potpuno jasno.</s>

<s>Neki su povjesničari podrijetlo obitelji ispratili do obitelji Mainardi, koja potječe od Gaja Mucija Scaevole, koji je stoga uzet kao tradicionalni začetnik obitelji Loredan.</s><s>Potom su stekli prezime Lauretati zbog povijesne slave svojih predaka.</s><s>Također, prema legendi, osnovali su grad Loreo 816. godine, a preselili se u Venecijansku lagunu 1015. godine.</s><s>Međutim, prve pisane reference o obitelji potječu iz 11. stoljeća.</s>

<s>Prema onome što je talijanski filozof iz 16. stoljeća Jacopo Zabarella napisao u svojoj knjizi Trasea Peto, Loredani su već bili gospodari Bertinora u Emiliji-Romagni i bili su iz slavne drevne loze porijeklom iz Rima, gdje su stekli veliku slavu za brojne pobjede koje su postigli u bitkama.</s><s>Rimljani su ih stoga nazivali Laurae, zatim Laureati zbog njihove izvrsnosti i kasnije Lauretani zbog korupcije, zbog čega su protjerani iz Bertinora.</s><s>Potom su otišli u Ferraru, i na kraju u Veneciju, gdje su izgradili dvorac Loredo.</s><s>Zbog njihove plemenitosti, kao i zbog bogatstva koje su posjedovali, Republika ih je 1080. pripisala svom vijeću, s osobom Marca Loredana.</s><s>Zabarella također spomoinje da je obitelj posjedovala otok Antipario (danas Antiparos, Grčka) u Egejskom moru, te županiju Ormelle u provinciji Treviso.</s>

<s>Ime obitelji također može potjecati od riječi za lovor, simbol trijumfa i plemenitosti.</s><s>Na grbu obitelji Loredan nalazi se šest cvjetova lovora.</s>

<s>Osim venecijanske grane, postojala je i sicilijanska grana obitelji (Loredani od Sicilije).</s>

<s>Obiteljske grane 
Kroz povijest, obitelj je bila organizirana i podijeljena u mnoge grane, od kojih je većina tradicionalno dobila ime po venecijanskim toponimima, kao što je bilo uobičajeno kod mletačkog plemstva.</s><s>Neke od loza su: Santo Stefano, San Pantaleone della Frescada, San Cancian, San Vio, Santa Maria (Formosa i Nova), San Luca, San Marcilian, Sant’Aponal itd.</s>

<s>Santo Stefano</s>

<s>Obiteljska grana Santo Stefano bila je nastanjena u Palazzo Loredan a Campo S. Stefano.</s><s>Začetnikom ove grane smatra se Gerolamo Loredan di S. Vitale, otac dužda Leonarda Loredana (vl.</s><s>1501-1521).</s><s>Osim Leonarda, grana je dala i dužda Francesca Loredana (vl.</s><s>1752-1762).</s><s>Ova je grana također bila značajna jer su njezini članovi bili feudalni vlasnici Barbana i Raklja u Istri, koje su stekli na aukciji 1535. godine za 14.700 dukata.</s><s>Glavna linija loze Santo Stefano izumrla je s Andreom di Girolamo Loredanom, koji je umro mlad 1750. godine.</s>

<s>San Pantaleone della Frescada 
Obiteljska grana San Pantaleone della Frescada bila je naseljena oko crkve San Pantaleone Martire u venecijanskoj četvrti Dorsoduro.</s><s>Ova grana dala je dužda Pietra Loredana (vl.</s><s>1567-1570).</s>

<s>San Cancian</s>

<s>Obiteljska grana San Cancian bila je nastanjena u Palazzo Loredan a San Cancian u venecijanskom okrugu Cannaregio.</s><s>Ova grana je iznjedrila slavnu dinastiju admirala, uključujući Pietra Loredana (1372-1438) i Alvisea Loredana (1393-1466), kao i vojvodu od Kandije Giovannija Loredana (u. 1420).</s>

<s>San Vio</s>

<s>Obiteljska grana San Vio (s Palazzo Loredan Cini) bila je nastanjena u Campo San Vio u venecijanskoj četvrti Dorsoduro.</s><s>Ova loza postoji i danas.</s>

<s>Santa Maria 
Najznačajniji član grane Santa Maria je Antonio Loredan, guverner mletačke Dalmacije, Albanije i Moreje, poznat po uspješnoj obrani Skadra 1474. godine od Osmanlija.</s><s>Također je služio kao generalni kapetan mora venecijanske mornarice, kao i njegov otac i djed.</s>

<s>Dio obiteljske grane Santa Maria naseljen je na otoku Ugljanu od 18. stoljeća.</s><s>Općenito nisu koristili ime Loredan u 19. i 20. stoljeću, iako su neki članovi obitelji bili poznati kao Santa Maria.</s><s>Potomci loze danas još uvijek žive na otoku, kao i u Londonu.</s>

<s>Grb 
Na grbu obitelji Loredan nalazi se štit žute (gore) i plave boje (dolje) na kojem je prikazano šest cvjetova lovora; tri u žutom i tri u plavom dijelu.</s><s>Na vrhu grba stoji corno ducale, ceremonijalna kruna i poznati simbol mletačkoga dužda.</s>

<s>Grb je prikazan na mnoštvu zgrada i palača na teritorijima koje je prethodno posjedovala Mletačka Republika; od Veneta i Furlanije, Istre i Dalmacije, te u udaljenijim posjedima poput Jonskih otoka i Krete.</s><s>U Veneciji, grb je čak urezan u most Rialto i pročelje Bazilike svetog Marka.</s>

<s>Palače 
Palazzo Loredan dell'Ambasciatore na Canal Grande dobila je svoje popularno ime kao rezidencija veleposlanika Svetog Rimskog Carstva, a carskom veleposlaniku ponudio ju je dužd Francesco Loredan.</s>

<s>Veliki kolekcionar u obitelji bio je Andrea Loredan koji je izgradio palaču na Cannaregiu prema nacrtima Maura Codussija; platio ju je dužd Leonardo Loredan; kupila ga je u osamnaestom stoljeću obitelj Vendramin, a Ca' Loredan Vendramin Calergi danas je poznata po povezanosti s Richardom Wagnerom.</s>

<s>Palazzo Loredan a Campo Santo Stefano danas je Venecijanski institut za znanost, književnost i umjetnost i sadrži biste poznatih Mlečana koji čine Panteon Veneto.</s>

<s>Palazzo Loredan Cini, palača u gotičkom stilu smještena na Canal Grande, ima veliku zbirku dragocjenih umjetničkih djela koja su stalno izložena na prvom katu palače.</s>

<s>Ca' Loredan, također na Canal Grande, danas je dom gradskog općinskog vijeća.</s>

<s>Palazzo Giustinian Loredan i danas je u vlasništvu jedne grane obitelji.</s>

<s>U terrafermi postoje brojne vile Loredan - u gradu Strà na rijeci Brenta; u Paeseu, blizu Trevisa, vila koju je naslikao Francesco Guardi; kod Asola; u Sant'Urbanu, blizu Padove.</s><s>Na posjedu vile Loredan u Paeseu vinovu je lozu zasadio 1950-ih grof Piero Loredan, a vino se i dalje proizvodi pod oznakom Conte Loredan Gasparini.</s>

<s>U slikarstvu</s>

<s>Obitelj Loredan u umjetnosti</s>

<s>U slikarstvu</s>

<s>U kiparstvu</s>

<s>Izvori</s>

<s>Hrvatsko plemstvo
Mletačka Republika</s>

